*Projekts*

LATVIJAS REPUBLIKAS MINISTRU KABINETS

2017. gada\_\_\_\_\_\_\_\_\_\_ Noteikumi Nr.\_\_\_

Rīga (prot.Nr.\_\_\_\_.§)

**Grozījumi Ministru kabineta 2016.gada 21.jūnija noteikumos Nr. 403 „Darbības programmas „Izaugsme un nodarbinātība” 5.3.1. specifiskā atbalsta mērķa „Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi”**

*Izdoti saskaņā ar Eiropas Savienības struktūrfondu un Kohēzijas fonda 2014.*–*2020.gada plānošanas perioda vadības likuma 20. panta 13. punktu*

Izdarīt Ministru kabineta 2016. gada 21. jūnija noteikumos Nr. 403 „Darbības programmas „Izaugsme un nodarbinātība” 5.3.1. specifiskā atbalsta mērķa „Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” īstenošanas noteikumi” (Latvijas Vēstnesis, 2016, 128.nr.) šādus grozījumus:

1. Izteikt 6., 7. un 8. punktu šādā redakcijā:

“6. Specifisko atbalstu īsteno ierobežotas projektu iesniegumu atlases veidā līdz 2022.gada 31.decembrim šādu projektu iesniegumu atlases kārtu ietvaros:

6.1. pirmā atlases kārta – ūdenssaimniecības attīstība aglomerācijās ar cilvēkekvivalentu, lielāku par 10 000;

6.2. otrā atlases kārta – ūdenssaimniecības attīstība aglomerācijās ar cilvēkekvivalentu, lielāku par 2000, bet mazāku par 100 000;

6.3. trešā atlases kārta – ūdenssaimniecības attīstība aglomerācijās ar cilvēkekvivalentu, lielāku par 100 000;

6.4. ceturtā atlases kārta – ūdenssaimniecības attīstība aglomerācijās ar cilvēkekvivalentu, lielāku par 2000.

7. Specifiskā atbalsta ietvaros plānotais attiecināmais finansējums ir vismaz 139 698 189 *euro*, tai skaitā Kohēzijas fonda finansējums – 118 743 460 *euro* un nacionālais finansējums, ko veido privātais un pašvaldību finansējums, – vismaz 20 954 729 *euro*.

8. Finansējuma sadalījums pa atlases kārtām:

8.1. pirmajā atlases kārtā pieejamais finansējums ir vismaz 69 408 120 *euro*, tai skaitā Kohēzijas fonda finansējums – 58 996 902 *euro* un nacionālais finansējums, ko veido privātais finansējums, – vismaz 10 411 218 *euro*;

8.2. otrajā atlases kārtā pieejamais finansējums ir vismaz 53 441 426 *euro*, tai skaitā Kohēzijas fonda finansējums – 45 425 212 *euro* un nacionālais finansējums, ko veido privātais un pašvaldību finansējums, – vismaz 8 016 214 *euro*;

8.3. trešajā atlases kārtā pieejamais finansējums ir vismaz 13 773 853 *euro*, tai skaitā Kohēzijas fonda finansējums – 11 707 775 *euro* un nacionālais finansējums, ko veido privātais finansējums, – vismaz 2 066 078 *euro*;

8.4. ceturtajā atlases kārtā pieejamais finansējums ir vismaz 3 074 790 *euro*, tai skaitā Kohēzijas fonda finansējums – 2 613 571 *euro* un nacionālais finansējums, ko veido privātais un pašvaldību finansējums, – vismaz 461 219 *euro*.”

2. Papildināt noteikumus ar 8.1apakšpunktu šādā redakcijā:

“8.1 Ja pirmajai, otrajai un trešajai projektu iesniegumu atlases kārtai pieejamais Kohēzijas fonda finansējums netiek izlietots, atlikušo Kohēzijas fonda finansējumu novirza projektu iesniegumu ceturtās atlases kārtas finansēšanai.”

3. Svītrot 9.punktu.

4. Izteikt 18.un 19.punktu šādā redakcijā:

“18. Projekta iesniedzējs sagatavo projekta iesniegumu, plānojot tajā projekta sasniedzamos iznākuma rādītājus un Kohēzijas fonda finansējumu atbilstoši šo noteikumu 1., 2. vai 3. pielikumam un saskaņā ar specifiskā atbalsta projekta iesnieguma nolikuma prasībām, un iesniedz projekta iesniegumu sadarbības iestādē elektroniski, izmantojot Kohēzijas politikas fondu vadības informācijas sistēmu 2014.-2020.gadam, pievienojot projekta izmaksu un ieguvumu analīzi.

19. Iesniedzot projekta iesniegumu, projekta iesniedzējs var tajā plānot mazākus projekta sasniedzamos iznākuma rādītājus, nekā minēts šo noteikumu 1., 2.vai 3. pielikumā, vienlaikus proporcionāli samazinot pieprasītā Kohēzijas fonda līdzfinansējuma apjomu un nodrošinot projekta dzīvotspējas rādītājus.”

5. Izteikt 25.1. apakšpunktu šādā redakcijā:

“25.1. kanalizācijas ārējo inženiertīklu būvprojekta (tai skaitā ar būvniecības ieceri un būvprojekta minimālā sastāvā saistīto sagatavošanas darbu) izmaksas, būvprojekta ekspertīzes izmaksas, ja ekspertīzes veikšanu nosaka normatīvie akti, kā arī autoruzraudzības un būvuzraudzības, ja to veikšanu nosaka normatīvie akti, izmaksas, tai skaitā inženiertehniskās uzraudzības izmaksas. Projektēšanas, autoruzraudzības un būvuzraudzības, tai skaitā inženiertehniskās uzraudzības, izmaksas ir attiecināmas, ja tās kopā nepārsniedz septiņus procentus no šo noteikumu 25.2. un 25.3. apakšpunktā minētajām būvdarbu attiecināmajām izmaksām;”.

6. Izteikt 26.3. apakšpunktu šādā redakcijā:

“26.3. ūdensapgādes ārējo inženiertīklu būvprojekta (tai skaitā būvprojekta minimālā sastāvā) izstrādes un ar to saistītās būvekspertīzes izmaksas, būvdarbu, būvuzraudzības, tai skaitā inženiertehniskās uzraudzības, un autoruzraudzības izmaksas;”

7. Izteikt 28. apakšpunktu šādā redakcijā:

“28. Šo noteikumu 25.1.apakšpunktā minētās attiecināmās izmaksas par būvprojektu un būvprojekta ekspertīzi, kā arī par būvdarbu autoruzraudzību un būvuzraudzību, tai skaitā inženiertehnisko uzraudzību, aprēķina atbilstoši būvdarbu attiecināmo un neattiecināmo izmaksu proporcionālajai attiecībai, ievērojot būvdarbu tāmēs norādīto būvdarbu izmaksas.”

8. Papildināt noteikumus ar 38.6.apakšpunktu:

“38.6. trīs gadus pēc noslēguma maksājuma veikšanas sniedz informāciju par enerģijas patēriņu pirms un pēc projekta īstenošanas, ja projektā plānotas šo noteikumu 25.2. un 25.3. apakšpunktā minētās attiecināmās izmaksas.”

9. Aizstāt pielikumā vārdu “Pielikums” ar skaitli un vārdu “1. pielikums”.

10. Papildināt noteikumus ar 2. un 3.pielikumu šādā redakcijā:

“2.pielikums   
Ministru kabineta   
2016. gada 21. jūnija   
noteikumiem Nr. 403

**Darbības programmas „Izaugsme un nodarbinātība” 5.3.1. specifiskā atbalsta mērķa „Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” otrās atlases kārtas projektu saraksts**

|  |  |  |  |
| --- | --- | --- | --- |
| **Nr.**  **p. k.** | **Aglomerācija** | **Maksimālais Kohēzijas fonda finansējums, *euro*** | **Sasniedzamais iznākuma rādītājs, iedzīvotāju skaits** |
| 1. | Aizpute | 682 760 | 162 |
| 2. | Alūksne | 413 656 | 209 |
| 3. | Auce | 1 551 470 | 481 |
| 4. | Ādaži | 164 668 | 60 |
| 5. | Baldone | 2 753 923 | 758 |
| 6. | Baloži | 383 010 | 348 |
| 7. | Baltezers | 895 377 | 227 |
| 8. | Balvi | 536 220 | 256 |
| 9. | Bauska | 383 480 | 155 |
| 10. | Brocēni | 380 248 | 239 |
| 11. | Carnikava | 409 360 | 162 |
| 12. | Dundaga | 644 334 | 208 |
| 13. | Iecava | 1 874 760 | 1 833 |
| 14. | Ikšķile | 5 034 788 | 2 639 |
| 15. | Īslīce | 180 115 | 279 |
| 16. | Jaunolaine | 935 022 | 293 |
| 17. | Jaunpiebalga | 326 400 | 162 |
| 18. | Kandava | 841 303 | 626 |
| 19. | Kārsava | 387 628 | 490 |
| 20. | Ķegums | 1 356 692 | 533 |
| 21. | Lielvārde | 3 130 057 | 1 561 |
| 22. | Līvāni | 3 316 362 | 1 477 |
| 23. | Ludza | 1 947 021 | 740 |
| 24. | Malta | 593 300 | 205 |
| 25. | Ozolnieki | 1 077 423 | 708 |
| 26. | Pļaviņas | 2 923 830 | 1 496 |
| 27. | Preiļi | 102 510 | 56 |
| 28. | Priekule | 1 752 710 | 817 |
| 29. | Roja | 285 367 | 156 |
| 30. | Rūjiena | 231 065 | 300 |
| 31. | Salacgrīva | 1 148 278 | 376 |
| 32. | Saulkrasti | 3 136 976 | 850 |
| 33. | Skrīveri | 1 563 090 | 880 |
| 34. | Skrunda | 589 466 | 181 |
| 35. | Smiltene | 1 238 789 | 430 |
| 36. | Stende | 1 522 563 | 558 |
| 37. | Valka | 422 790 | 260 |
| 38. | Viļāni | 308 401 | 102 |

3.pielikums   
Ministru kabineta   
2016. gada 21. jūnija   
noteikumiem Nr. 403

**Darbības programmas „Izaugsme un nodarbinātība” 5.3.1. specifiskā atbalsta mērķa „Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas” trešās atlases kārtas projektu saraksts**

|  |  |  |  |
| --- | --- | --- | --- |
| **Nr.**  **p. k.** | **Aglomerācija** | **Maksimālais Kohēzijas fonda finansējums, *euro*** | **Sasniedzamais iznākuma rādītājs, iedzīvotāju skaits** |
| 1. | Daugavpils | 1 775 050 | 1 076 |
| 2. | Rīga | 9 932 725 | 2 959 |

”

Ministru prezidents M.Kučinskis

Vides aizsardzības un reģionālās attīstības ministrs K.Gerhards

Iesniedzējs:

vides aizsardzības un reģionālās attīstības ministrs K.Gerhards

Vīza:

vides aizsardzības un reģionālās attīstības ministrijas

valsts sekretārs R.Muciņš

14.02.2017. 16:32

1063

I.Opermane, 66016745

[Ilze.Opermane@varam.gov.lv](mailto:Ilze.Opermane@varam.gov.lv)